OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA KULTURNO-POVIJESNOG CENTRA SMŽ ZA 2026. GODINU

1. UVOD
Polugodišnji izvještaj o izvršenju Financijskog plana Kulturno-povijesnog centra SMŽ za 2026. godinu sastavljen je prema odredbama članka 81. Zakona o proračunu (NN 144/21).
Polugodišnji izvještaj o izvršenju Financijskog plana za 2026.  godinu obuhvaća :
- Opći dio koji se sastoji od Sažetka Računa prihoda i rashoda, Prihoda i rashoda po ekonomskoj klasifikaciji i po izvorima financiranja i Rashoda prema funkcijskoj klasifikaciji, te Računa financiranja prema ekonomskoj klasifikaciji i Računa financiranja prema izvorima financiranja                                                                                        
- Posebni dio koji sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
- Obrazloženje općeg dijela polugodišnjeg izvještaja o izvršenju financijskog plana za 2026. godinu

2. OPĆI DIO
Prihodi Kulturno-povijesnog centra SMŽ u prvom polugodištu 2026. godine izvršeni su u iznosu od 243.843,78 eura što je 48,81% planiranog godišnjeg iznosa, a sastoje se od prihoda poslovanja i to:
· Tekuće pomoći iz državnog proračuna u iznosu od 7.483,07 eura temeljem sklopljenih ugovora sa Ministarstvom kulture i medija o financiranju tri programa – knjiga Spomen obilježje Gordanu Ledereru, Križna dreva doljnjeg Pokuplja i Godišnji program galerije KPC SMŽ
· Prihodi od pruženih usluga u iznosu od 949,80 eura
· Prihodi iz nadležnog proračuna za financiranje redovne djelatnosti u iznosu od 235.410,91 eura ili 49,10%  godišnjeg plana

Rashodi Kulturno-povijesnog centra SMŽ u prvom polugodištu 2026. godine izvršeni su u iznosu od 225.385,61 eura što je 44,78% planiranog godišnjeg iznosa, a sastoje se od rashoda poslovanja i rashoda za nabavu nefinancijske imovine i to:
· Rashoda za zaposlene u iznosu od 149.105,78 eura ili 45,01% plana, a odnose se na plaće za zaposlene, doprinose na plaće i ostale rashode za zaposlene
· Materijalnih rashoda u iznosu od 76.043,58 eura ili 49,25% plana, a odnose se na naknade troškova zaposlenima, rashode za materijal i energiju, rashode za usluge, ostale nespomenute rashoda poslovanja (naknade za rad upravnog vijeća, reprezentacija i ostali nespomenuti rashodi)
· Rashodi za nabavu proizvedene dugotrajne imovine u iznosu od 236,25 eura ili 1,35% plana, a odnose se na nabavu uredskog namještaja


U izvještajnom razdoblju ostvaren je višak prihoda u iznosu od 18.458,17 eura, što sa prenesenim manjkom prihoda iz prethodnih godina od 33.836,54 eura čini manjak prihoda za pokriće u sljedećem razdoblju u iznosu od 15.378,37 eura.

